
Ehitusloa andmine ( Tallinna mnt 50b) 


1. ASJAOLUD JA MENETLUSE KÄIK
12.06.2020 ehitisregistri elektroonilisse keskkonda laekus läbivaatamiseks ehitusloa taotlus nr 2011271/13746-1 Tallinna mnt 50b minijalgpalliväljaku (ehitisregistri koodiga 221341828) ning välijõusaali (ehitisregistri koodiga 221341829)  püstitamiseks koos spordirajatiste teenindavate rajatistega ehitusprojekti  „	Mini jalgpalliväljak ja välijõusaal 20113_TP_v02_Tallinnamnt50b“, projekteerija OÜ Ökodisko, kohaselt

15.06.2020 ehitisregistri  keskkonnas on genereeritud ehitusloa eelnõu nr  2012271/18332, menetluse nr 218263 ning suunatud Arhitektuuri- ja Linnaplaneerimise Ametile ja Linnamajandusametile kooskõlastamiseks ning arvamuste avaldamiseks.

Ehitusloa menetlus toimus ehitisregistri elektroonilises keskkonnas. Ehitusprojektis  on avastatud puuduseid ning ehitisregistri elektroonilise keskkonna kaudu ehitusloa taotlus on tagastatud puuduste kõrvaldamiseks.

01.07.2020 ehitisregistri elektroonilisse keskkonda kõrvaldatud puudustega kasutusloa taotlus nr   2011271/13746-2 laekus edaspidiseks menetlemiseks. On genereeritud uus kasutusloa eelnõu nr   2012271/18332-2.

03.07.2020 kõik kaasatud isikud kooskõlastasid ehitusloa eelnõu.
Arhitektuuri-ja Linnaplaneerimise Ameti KMH vanemspetsialist teatas, et „Tallinna mnt 50b Välijõusaal, minijalgpalliväljak Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 19 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta.“

Ehitusseadustiku § 44 toodud ehitusloa andmisest keeldumise põhjused puuduvad. Seega, Tallinna mnt 50b minijalgpalliväljaku (ehitisregistri koodiga 221341828) ning välijõusaali (ehitisregistri koodiga 221341829)  püstitamiseks koos spordirajatisi teenindavate rajatistega ehitusloa andmiseks takistusi ei ole.

2.    ÕIGUSLIKUD ALUSED
2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
[bookmark: _GoBack]2.2. Ehitusseadustiku § 42 lõike 2 kohaselt pädev asutus otsustab keskkonnamõju hindamise algatamise vajaduse.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.


3. OTSUS
    3.1.   Anda  ehitusluba Tallinna mnt 50b minijalgpalliväljaku (ehitisregistri koodiga 221341828) ning välijõusaali (ehitisregistri koodiga 221341829)  püstitamiseks koos spordirajatisi teenindavate rajatistega ehitusprojekti  „Mini jalgpalliväljak ja välijõusaal 20113_TP_v02_Tallinnamnt50b“, projekteerija OÜ Ökodisko, kohaselt.
   3.2. Jätta algatamata minijalgpalliväljaku ning välijõusaali rajamise keskkonnamõju hindamine.



4. RAKENDUSSÄTTED
4.1. Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.





Jelena Golubeva                                                                Sergei Solodov
Linnavalitsuse liige linnapea ülesannetes	             Linnakantselei juriidilise ja personaliteenistuse jurist
                                                                                          linnasekretäri ülesannetes                                







